โต้งเชื่อหุ้นลงแรงแค่ระยะสั้น
กิตติรัตน์ เชื่อหุ้นไทยปรับตัวลดลงแค่การเคลื่อนไหวตามต่างประเทศระยะสั้น แนะนักลงติดตามสถานการณ์ มั่นใจศก.ไทยยังแกร่ง
16 พ.ค. 2555

กิตติรัตน์ เชื่อหุ้นไทยปรับตัวลดลงแค่การเคลื่อนไหวตามต่างประเทศระยะสั้น แนะนักลงติดตามสถานการณ์ มั่นใจศก.ไทยยังแกร่ง
นายกิตติรัตน์ ณ ระนอง รองนายกรัฐมนตรี และ รมว.คลัง เปิดเผยว่า มั่นใจว่าภาพรวมและพื้นฐานเศรษฐกิจไทยยังแข็งแกร่งรองรับความผันผวนจากปัญหาหนี้สาธารณะในฝั่งยุโรปได้




สำหรับสถานการณ์ดัชนีตลาดหุ้นไทยที่ปรับตัวลดลงอย่างหนักจากความกังวลของปัญหาเศรษฐกิจในยุโปรนั้น น่าจะเป็นการเคลื่อนไหวตามตลาดต่างประเทศในระยะสั้นเท่านั้น ดังนั้นนักลงทุนระยะสั้นจึงควรติดตามสถานการณ์อย่างใกล้ชิด
ทั้งนี้ ยังเชื่อว่าเศรษฐกิจไทยน่าจะเติบโตได้ถึง 7% เพราะมีปัจจัยเสริมในหลายเรื่อง อาทิ การปรับเพิ่มขึ้นของกำลังซื้อในประเทศ ภาคบริการท่องเที่ยว การส่งออก การลงทุนภาคเอกชน รวมถึงแนวโน้มราคาน้ำมันในตลาดโลกที่ปรับตัวลดลง จะเป็นปัจจัยสนับสนุนเศรษฐกิจของไทยในปีนี้
นายกิตติรัตน์ กล่าวถึงกรณีที่นายวีรพงษ์ รามางกูร ขึ้นดำรงตำแหน่งประธานกรรมการธนาคารแห่งประเทศไทย (ธปท.) กรณีที่หลายฝ่ายกังวลว่าจะมีเรื่องการเมืองเข้ามาแทรกแซงการทำงานของ ธปท. นั้น การทำงานของการเมืองจึงต้องมีการประสานงานกับทุกฝ่าย ฉะนั้นทุกฝ่ายจึงต้องฟังนโยบายทางการเมือง